Versindaba » ‘n Hunkering se grein
Posts Tagged ‘‘n Hunkering se grein’
‘n Hunkering se grein
’n Ryk geskakeerde bundel waarin dié bekroonde digter indringend fokus op temas soos, onder meer, skoonheid teenoor verval, die skoonheid in verval, die troos van die woord en die gedig, die weerloosheid van die lewe en menswees, en die erotiek wat tog so deel vorm van elke mens. Daar is heelwat vernuwende elemente – meer waarneming, meer metafisies en fyner gedraad. Die verse is pretensieloos en daar is geen poging om die leser te beïndruk met ’n verwikkelde verwysingswêreld nie. Eenvoud is die eerste wagwoord, en die tweede is eerlikheid. Dit is ’n bundel wat na baie kante strek, maar wat konsekwent tot die leser spreek. Dit is ’n sensitiewe stuk werk wat vir die ware teksleser oneindige vreugde sal verskaf. ’n Uitstekende toevoeging tot die Afrikaanse digkuns.
Johann de Lange is op 22 Desember 1959 in Pretoria gebore. Sy debuutbundel Akwarelle van die dors (1982) is met die Ingrid Jonkerprys bekroon. Sy vierde bundel, Wordende naak, word met die Rapportprys vir Poësie bekroon in 1990. Die algebra van nood, wat in 2009 verskyn het, is in 2011 met die Hertzogprys bekroon.
Lente is kwastig
Lente is kwistig met die kwas:
kyk hoe kwastig dik hy die kammetjies aan
kleurig ry op ry, die blare van die magnolia
& die advokaatpeer is blink impasto.
So ver die oog kan knipperkyk
is veld fyn kwaspuntig met kleur ingestippel;
met paletmes is berge teen die horison bonkig
geplet en -smee sommerso uit vet verfbuise.
brand op rotse loog-as-grys, & roes- & vuurrooi ligeen.
[Human & Rousseau 2016, Prys : R175, Bladsye : 128, Formaat : 213 mm x 137 mm, Sagteband, ISBN-13 : 9780798172998, Epub-ISBN : N/A]
Tags: 'n Hunkering se grein, Johann de Lange
Posted in Uncategorized | Comments Off on Nuwe publikasie: ‘n Hunkering se grein (Johann de Lange)